(জিটিনিউজ টোয়েন্টিফোর ডটকম) মঙ্গলবার রাতে নারায়নগঞ্জের ফতুল্লায় র‌্যাবের সঙ্গে মাদক ব্যবসায়ীদের গোলাগুলিতে এক স্কুল ছাত্র নিহত হয়েছে বলে জানা যায়।নিহতের নাম শুভ (১৫)।    সে নবম শ্রেণীতে অধ্যায়নরত ছিলেন বলে জানা গেছে।ঘটনায় আরো আহত হয়েছে নিহত শুভর ছোট ভাই পাগলা সরকারী প্রাথমিক বিদ্যালয়ের তৃতীয় শ্রেণীর ছাত্র সোহাগ (১০)। সোহাগের ডান পা ও হাটুর নিচে গুলি লেগেছে।  নিহতের মামা শামীম হাসপাতালে জানান, স্থানীয় মাদক ব্যবসায়ী সোহেল, আরিফ, সুমন, মনির, আলী হোসেন ও তার ভাই মনির রাত  ৯টায় ফতুল্লার কুতুবপুর বৌবাজার বটতলায় ইয়াবা বেচাকেনার সময় র‌্যাবের একটি সাদা পোশাকের দল সেখানে হানা দেয়।এসময় মাদক ব্যবসায়ীরা র‌্যাবকে লক্ষ্য করে গুলি করলে র‌্যাবও পাল্টা গুলি ছোড়ে। দুই পক্ষের গোলাগুলির এক পর্যায়ে স্কুল ছাত্র শুভ গুলিবিদ্ধ হয়ে মারা যায় এবং আহত হয় তার স্কুল পড়ুয়া ভাই সোহাগ। গোলাগুলির সময় দুই ভাই বাসার সামনে দাঁড়িয়েছিলো।সোহাগের মামা শামীম রাত পেৌনে ১১ টার দিকে গুলিবিদ্ধ সোহাগকে চিকিৎসার জন্য ঢাকা মেডিকেল কলেজ হাসপাতালে নিয়ে আসেন। রাত সাড়ে ১১টায় র‌্যাব ও পুলিশের বেশ কয়েকটি দল  ঘটনাস্থলে পেৌছায়।    ফতুল্লা থানার সাব ইন্সপেক্টর নজরুল ইসলাম রাতে জানান, শূভ গলায় গুলিবিদ্ধ হয়ে মারা গেছে। ঘটনাস্থলে পুলিশ ও র‌্যাবের উর্ধ্বতন কর্মকর্তারা রয়েছেন। নিহত শুভর বাড়ি ফতুল্লার কুতুবপুর এলাকায়। তার বাবার নাম আবু সাইদ।    জিটিনিউজ টোয়েন্টিফোর ডটকম/1384